nibzard/narodne-novine-full-text-markdown huggingface dataset:
## Rješenje o imenovanju prve potpredsjednice Vlade Republike Hrvatske

### NN 128/2012 (21.11.2012.), Rješenje o imenovanju prve potpredsjednice Vlade Republike Hrvatske

VLADA REPUBLIKE HRVATSKE

2729

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU PRVE POTPREDSJEDNICE VLADE REPUBLIKE HRVATSKE

Imenuje se prof. dr. sc. VESNA PUSIĆ, ministrica vanjskih i europskih poslova, prvom potpredsjednicom Vlade Republike Hrvatske.

Klasa: 080-02/12-01/592

Urbroj: 5030115/1-12-04

Zagreb, 16. studenoga 2012.

Predsjednik

Zoran Milanović, v. r.

128 21.11.2012 Rješenje o imenovanju prve potpredsjednice Vlade Republike Hrvatske

Rješenje, NN 128/2012-2729
## Rješenje o imenovanu ministra gospodarstva

### NN 128/2012 (21.11.2012.), Rješenje o imenovanu ministra gospodarstva

VLADA REPUBLIKE HRVATSKE

2730

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA GOSPODARSTVA

Imenuje se IVAN VRDOLJAK ministrom gospodarstva.

Klasa: 080-02/12-01/593

Urbroj: 5030115/1-12-04

Zagreb, 16. studenoga 2012.

Predsjednik

Zoran Milanović, v. r.

Rješenje, NN 128/2012-2730
## Rješenje o imenovanju ministrice graditeljstva i prostornoga uređenja

### NN 128/2012 (21.11.2012.), Rješenje o imenovanju ministrice graditeljstva i prostornoga uređenja

VLADA REPUBLIKE HRVATSKE

2731

Na temelju članka 110. stavka 5. Ustava Republike Hrvatske (»Narodne novine«, broj 85/2010 – pročišćeni tekst) i članka 4. stavka 2. Zakona o Vladi Republike Hrvatske (»Narodne novine«, broj 150/2011), uz supotpis predsjednika Hrvatskoga sabora donosim

RJEŠENJE

O IMENOVANJU MINISTRICE GRADITELJSTVA I PROSTORNOGA UREĐENJA

Imenuje se ANKA MRAK-TARITAŠ ministricom graditeljstva i prostornoga uređenja.

Klasa: 080-02/12-01/594

Urbroj: 5030115/1-12-04

Zagreb, 16. studenoga 2012.

Predsjednik

Zoran Milanović, v. r.

Rješenje, NN 128/2012-2731
## Pravilnik o prestanku važenja Pravilnika o provedbi obvezatnih mjera u odobrenim objektima radi smanjenja mikrobioloških i drugih onečišćenja mesa, mesnih proizvoda i ostalih proizvoda životinjskoga podrijetla namijenjenih prehrani ljudi

### NN 128/2012 (21.11.2012.), Pravilnik o prestanku važenja Pravilnika o provedbi obvezatnih mjera u odobrenim objektima radi smanjenja mikrobioloških i drugih onečišćenja mesa, mesnih proizvoda i ostalih proizvoda životinjskoga podrijetla namijenjenih prehrani ljudi

128 21.11.2012 Pravilnik o prestanku važenja Pravilnika o provedbi obvezatnih mjera u odobrenim objektima radi smanjenja mikrobioloških i drugih onečišćenja mesa, mesnih proizvoda i ostalih proizvoda životinjskoga podrijetla namijenjenih prehrani ljudi

MINISTARSTVO POLJOPRIVREDE

2734

Na temelju članka 56. točke 2. stavka 5., a u svezi s člankom 128. Zakona o hrani (»Narodne novine« broj 46/07, 84/08 i 55/11), ministar poljoprivrede donosi

PRAVILNIK

O PRESTANKU VAŽENJA PRAVILNIKA O PROVEDBI OBVEZATNIH MJERA U ODOBRENIM OBJEKTIMA RADI SMANJENJA MIKROBIOLOŠKIH I DRUGIH ONEČIŠĆENJA MESA, MESNIH PROIZVODA I OSTALIH PROIZVODA ŽIVOTINJSKOGA PODRIJETLA NAMIJENJENIH PREHRANI LJUDI

Članak 1.

Pravilnik o provedbi obvezatnih mjera u odobrenim objektima radi smanjenja mikrobioloških i drugih onečišćenja mesa, mesnih proizvoda i ostalih proizvoda životinjskoga podrijetla namijenjenih prehrani ljudi (»Narodne novine« broj 74/97 i 5/07) prestaje važiti danom stupanja na snagu ovoga Pravilnika.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/12-01/173

Urbroj: 525-10/0548-12-2

Zagreb, 6. studenoga 2012.

Ministar
Tihomir Jakovina, v. r.

Pravilnik, NN 128/2012-2734
## Rješenje Ministarstva rada i mirovinskoga sustava klasa: UP/I-115-01/12-03/01, urbroj: 524-03-01-02/3-12-4 od 31. listopada 2012. za ABS SISAK d.o.o. iz Siska

### NN 128/2012 (21.11.2012.), Rješenje Ministarstva rada i mirovinskoga sustava klasa: UP/I-115-01/12-03/01, urbroj: 524-03-01-02/3-12-4 od 31. listopada 2012. za ABS SISAK d.o.o. iz Siska

128 21.11.2012 Rješenje Ministarstva rada i mirovinskoga sustava klasa: UP/I-115-01/12-03/01, urbroj: 524-03-01-02/3-12-4 od 31. listopada 2012. za ABS SISAK d.o.o. iz Siska

MINISTARSTVO RADA I MIROVINSKOGA SUSTAVA

2736

Na zahtjev društva ABS SISAK d.o.o. iz Siska, Braće Kavurića 12, OIB: 06081850685, a temeljem članka 53. stavka 2. Zakona o zaštiti na radu (»Narodne novine«, broj 59/96, 94/96, 114/03, 100/04, 86/08, 116/08 i 75/09) i članka 10. stavka 1. Pravilnika o ispitivanju radnog okoliša te strojeva i uređaja s povećanim opasnostima (»Narodne novine«, broj 114/02 i 126/03), Ministarstvo rada i mirovinskoga sustava donosi

RJEŠENJE

I.

ABS SISAK d.o.o. iz Siska, Braće Kavurića 12, OIB: 06081850685, ispunjava uvjete za obavljanje sljedećih poslova zaštite na radu za vlastite potrebe:

1) ispitivanja strojeva i uređaja s povećanim opasnostima.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog Rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo Ministarstvo u roku od 15 dana od dana nastale promjene.

III.

Ovo Rješenje objavit će se u »Narodnim novinama«.

Klasa: UP/I-115-01/12-03/01

Urbroj: 524-03-01-02/3-12-4

Zagreb, 31. listopada 2012.

Ministar
prof. dr. sc. Mirando Mrsić, dr. med., v. r.

Rješenje, NN 128/2012-2736
## Pravilnik o dopuni Pravilnika o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti

### NN 128/2012 (21.11.2012.), Pravilnik o dopuni Pravilnika o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti

128 21.11.2012 Pravilnik o dopuni Pravilnika o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti

MINISTARSTVO ZDRAVLJA

2737

Na temelju članka 50. stavka 4. i članka 148. stavka 5. Zakona o zdravstvenoj zaštiti (»Narodne novine«, broj 150/08., 71/10., 139/10., 22/11., 84/11., 154/11., 12/12., 35/12. i 70/12.) te na temelju članka 11. stavka 4. i članka 12. stavka 4. Zakona o ljekarništvu (»Narodne novine«, broj 121/03., 35/08. i 117/08.), uz prethodno pribavljeno mišljenje nadležnih komora te na prijedlog Hrvatske ljekarničke komore, ministar zdravlja donosi

PRAVILNIK

O DOPUNI PRAVILNIKA O MINIMALNIM UVJETIMA U POGLEDU PROSTORA, RADNIKA I MEDICINSKO-TEHNIČKE OPREME ZA OBAVLJANJE ZDRAVSTVENE DJELATNOSTI

Članak 1.

U članku 15. stavku 5. Pravilnika o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti (»Narodne novine«, broj 61/11.) iza riječi: »dentalni asistent« stavlja se zarez i dodaju riječi: »odnosno medicinska sestra-medicinski tehničar«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/12-02/97

Urbroj: 534-10-1-1-2/3-12-3

Zagreb, 15. studenoga 2012.

Ministar
prof. dr. sc. Rajko Ostojić, dr. med., v. r.

Pravilnik, NN 128/2012-2737
## Odluka o imenovanju Državnog povjerenstva za zaštitu osoba s duševnim smetnjama

### NN 128/2012 (21.11.2012.), Odluka o imenovanju Državnog povjerenstva za zaštitu osoba s duševnim smetnjama

MINISTARSTVO ZDRAVLJA

2738

Na temelju članka 60. stavka 1. Zakona o zaštiti osoba s duševnim smetnjama (»Narodne novine« broj 111/97., 27/98., 128/99. i 79/02.) ministar zdravlja donosi

ODLUKU

O IMENOVANJU DRŽAVNOG POVJERENSTVA ZA ZAŠTITU OSOBA S DUŠEVNIM SMETNJAMA

I.

Za predsjednika Državnog povjerenstva za zaštitu osoba s duševnim smetnjama imenuje se prof. dr. sc. Vlado Jukić.

Za članove Državnog povjerenstva za zaštitu osoba s duševnim smetnjama imenuju se:

– prof. dr. sc. Ivan Požgain

– prim. Marina Kovač, dr. med.

– Danica Kramarić, dr. med.

– Blanka Žic Grgat, prof. psih.

– Zvjezdana Janičar, dipl. soc. radnica.

II.

Danom stupanja na snagu ove Odluke prestaje važiti Rješenje o imenovanju predsjednika i članova Državnog povjerenstva za zaštitu osoba s duševnim smetnjama (»Narodne novine« broj 54/08.).

III:

Ova Odluka stupa na snagu danom objave u »Narodnim novinama«.

Klasa: 011-02/12-02/140

Urbroj: 534-10-1-1-2/3-12-3

Zagreb, 9. studenoga 2012.

Ministar

prof. dr. sc. Rajko Ostojić, dr. med., v. r.

Odluka, NN 128/2012-2738
## Izmjene i dopune Poslovnika Državnog sudbenog vijeća

### NN 128/2012 (21.11.2012.), Izmjene i dopune Poslovnika Državnog sudbenog vijeća

128 21.11.2012 Izmjene i dopune Poslovnika Državnog sudbenog vijeća

DRŽAVNO SUDBENO VIJEĆE

2740

Državno sudbeno vijeće na temelju članka 47. Zakona o Državnom sudbenom vijeću (»Narodne novine« broj 116/10, 57/11 i 130/11), na sjednici održanoj 30. listopada 2012. donijelo je

IZMJENE I DOPUNE

POSLOVNIKA DRŽAVNOG SUDBENOG VIJEĆA

Članak 1.

U Poslovniku Državnog sudbenog vijeća (»Narodne novine« br. 73/11) u članku 15. stavku 3. briše se:

»– razina B2«.

Članak 2.

U članku 16. stavku 3. briše se:

»– razina B2«.

Članak 16. stavak 4. mijenja se i glasi:

»Broj izvršitelja: 2«.

Članak 3.

Iza članka 16. dodaje se članak 16.a. koji glasi:

(1) Viši upravni savjetnik rješava upravne stvari, prati stanje u upravnom području vezanom uz rad Državnog sudbenog vijeća, radi na pripremi informacija i drugih stručnih materijala, radi stručnu obradu sustavnih pitanja od značenja za rad Državnog sudbenog vijeća, vodi evidenciju o sucima, pokrenutim stegovnim postupcima, zahtjevima za skidanje imuniteta, imovinskim karticama sudaca, očevidnicima te obavlja druge poslove po nalogu Vijeća i tajnika.

(2) Viši upravni savjetnik je za svoj rad odgovoran tajniku.

(3) Uvjeti za višeg upravnog savjetnika su:

– završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij pravne struke

– najmanje 4 godine radnog iskustva na odgovarajućim poslovima

– poznavanje rada na računalu

– znanje engleskog jezika

– položen državni stručni ispit.

(4) Broj izvršitelja: 1.

Članak 4.

Članak 21. stavak 4. mijenja se i glasi:

»Broj izvršitelja: 1«

Članak 5.

Izmjene i dopune ovog Poslovnika stupaju na snagu danom objave u »Narodnim novinama«.

Broj: OU-59/11

Zagreb, 30. listopada 2012.

Predsjednik
Ranko Marijan, v. r.

Izmjene i dopune, NN 128/2012-2740
## Odluka o puštanju u optjecaj prigodnoga optjecajnoga kovanog novca od 25 kuna "Ugovor o pristupanju Republike Hrvatske Europskoj uniji, 9. XII. 2011."

### NN 128/2012 (21.11.2012.), Odluka o puštanju u optjecaj prigodnoga optjecajnoga kovanog novca od 25 kuna "Ugovor o pristupanju Republike Hrvatske Europskoj uniji, 9. XII. 2011."

HRVATSKA NARODNA BANKA

2742

Na temelju članka 22. i članka 42. stavka 3. točke 14. Zakona o Hrvatskoj narodnoj banci (»Narodne novine«, br. 75/2008.) Savjet Hrvatske narodne banke na sjednici održanoj 13. studenog 2012. donio je

ODLUKU

O PUŠTANJU U OPTJECAJ PRIGODNOGA OPTJECAJNOGA KOVANOG NOVCA OD 25 KUNA »UGOVOR O PRISTUPANJU REPUBLIKE HRVATSKE EUROPSKOJ UNIJI, 9. XII. 2011.«

1. Prigodni optjecajni kovani novac od 25 kuna, u povodu obilježavanja čina potpisivanja 9. prosinca 2011. Ugovora o pristupanju Republike Hrvatske Europskoj uniji, izdan u skladu s Odlukom o izdavanju novčanica i kovanog novca koji glase na novčanu jedinicu Republike Hrvatske (»Narodne novine«, br. 37/1994., 44/1994. i 68/1994.), s osnovnim obilježjima utvrđenima u Odluci o osnovnim obilježjima prigodnoga optjecajnoga kovanog novca od 25 kuna »Ugovor o pristupanju Republike Hrvatske Europskoj uniji, 9. XII. 2011.« (»Narodne novine«, br. 113/2012.), pušta se u optjecaj 3. prosinca 2012.

2. Ova Odluka stupa na snagu danom objave u »Narodnim novinama«.

O. br. 775/2012.

Zagreb, 13. studenoga 2012.

Zamjenjuje predsjednika Savjeta

Hrvatske narodne banke

zamjenik guvernera

Hrvatske narodne banke

Relja Martić, v. r.

Odluka, NN 128/2012-2742
## Prosječna mjesečna bruto-plaća u Republici Hrvatskoj za razdoblje siječanj - kolovoz 2012.

### NN 128/2012 (21.11.2012.), Prosječna mjesečna bruto-plaća u Republici Hrvatskoj za razdoblje siječanj - kolovoz 2012.

DRŽAVNI ZAVOD ZA STATISTIKU

2747

Na temelju članka 3. točke 27. Zakona o doprinosima za obvezna osiguranja (»Narodne novine«, br. 147/02. i 177/04.) Državni zavod za statistiku objavljuje

PROSJEČNU MJESEČNU BRUTO PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE

SIJEČANJ – KOLOVOZ 2012.

Prosječna mjesečna bruto plaća po zaposlenome u pravnim osobama Republike Hrvatske za razdoblje siječanj – kolovoz 2012. iznosila je 7.867 kn.

Klasa: 953-03/12-01/21

Urbroj: 555-08-07-02-12-1

Zagreb, 12. studenoga 2012.

Ravnatelj

dr. sc. Ivan Kovač, v. r.

128 21.11.2012 Prosječna mjesečna bruto-plaća u Republici Hrvatskoj za razdoblje siječanj - kolovoz 2012.

128 21.11.2012 Prosječna mjesečna bruto-plaća u Republici Hrvatskoj za razdoblje siječanj - kolovoz 2012.

Ostalo, NN 128/2012-2747
## Prosječna mjesečna neto-plaća u Republici Hrvatskoj za razdoblje siječanj - kolovoz 2012.

### NN 128/2012 (21.11.2012.), Prosječna mjesečna neto-plaća u Republici Hrvatskoj za razdoblje siječanj - kolovoz 2012.

DRŽAVNI ZAVOD ZA STATISTIKU

2748

Na temelju članka 173. stavka 3. Ovršnog zakona (»Narodne novine« br. 112/12), Državni zavod za statistiku objavljuje

PROSJEČNU

MJESEČNU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE SIJEČANJ – KOLOVOZ 2012.

Prosječna mjesečna neto-plaća po zaposlenome u pravnim osobama Republike Hrvatske za razdoblje siječanj – kolovoz 2012. iznosila je 5.464 kune.

Klasa: 953-03/12-01/20

Urbroj: 555-08-07-02-12-1

Zagreb, 12. studenoga 2012.

Ravnatelj

dr. sc. Ivan Kovač, v. r.

Ostalo, NN 128/2012-2748
## Odluka o iskazivanju povjerenja članici Vlade Republike Hrvatske

### NN 129/2012 (23.11.2012.), Odluka o iskazivanju povjerenja članici Vlade Republike Hrvatske

HRVATSKI SABOR

2749

Na temelju članka 110. Ustava Republike Hrvatske i članka 107. Poslovnika Hrvatskoga sabora, Hrvatski sabor na sjednici 16. studenoga 2012., donio je

ODLUKU

O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade Republike Hrvatske prof. dr. sc. VESNI PUSIĆ, ministrici vanjskih i europskih poslova, i za obavljanje dužnosti prve potpredsjednice Vlade Republike Hrvatske.

Klasa: 021-12/12-08/14

Zagreb, 16. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 129/2012-2749
## Odluka o iskazivanju povjerenja članu Vlade Republike Hrvatske

### NN 129/2012 (23.11.2012.), Odluka o iskazivanju povjerenja članu Vlade Republike Hrvatske

HRVATSKI SABOR

2750

Na temelju članka 110. Ustava Republike Hrvatske i članka 107. Poslovnika Hrvatskoga sabora, Hrvatski sabor na sjednici 16. studenoga 2012., donio je

ODLUKU

O ISKAZIVANJU POVJERENJA ČLANU VLADE REPUBLIKE HRVATSKE

Hrvatski sabor iskazuje povjerenje članu Vlade Republike Hrvatske IVANU VRDOLJAKU, za obavljanje dužnosti ministra gospodarstva.

Klasa: 021-12/12-08/15

Zagreb, 16. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 129/2012-2750
## Odluka o iskazivanju povjerenja članici Vlade Republike Hrvatske

### NN 129/2012 (23.11.2012.), Odluka o iskazivanju povjerenja članici Vlade Republike Hrvatske

HRVATSKI SABOR

2751

Na temelju članka 110. Ustava Republike Hrvatske i članka 107. Poslovnika Hrvatskoga sabora, Hrvatski sabor na sjednici 16. studenoga 2012., donio je

ODLUKU

O ISKAZIVANJU POVJERENJA ČLANICI VLADE REPUBLIKE HRVATSKE

Hrvatski sabor iskazuje povjerenje članici Vlade Republike Hrvatske ANKI MRAK-TARITAŠ, za obavljanje dužnosti ministrice graditeljstva i prostornog uređenja.

Klasa: 021-12/12-08/12

Zagreb, 16. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 129/2012-2751
## Odluka o osnivanju Konzulata Republike Hrvatske u Republici Austriji, sa sjedištem u St. Pöltenu

### NN 129/2012 (23.11.2012.), Odluka o osnivanju Konzulata Republike Hrvatske u Republici Austriji, sa sjedištem u St. Pöltenu

129 23.11.2012 Odluka o osnivanju Konzulata Republike Hrvatske u Republici Austriji, sa sjedištem u St. Pöltenu

PREDSJEDNIK REPUBLIKE HRVATSKE

2752

Na temelju odredbe članka 99. stavka 2. Ustava Republike Hrvatske (»Narodne novine«, broj 85/10 – pročišćeni tekst), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/12-02/10, urbroj: 50301-09/06-12-7 od 9. studenoga 2012., donosim

ODLUKU

O OSNIVANJU KONZULATA REPUBLIKE HRVATSKE U REPUBLICI AUSTRIJI, SA SJEDIŠTEM U ST. PÖLTENU

Osniva se Konzulat Republike Hrvatske u Republici Austriji, sa sjedištem u St. Pöltenu, na čelu s počasnim konzulom i konzularnim ovlastima nad konzularnim područjem koje obuhvaća područje Donje Austrije.

Ova Odluka stupa na snagu danom donošenja.

Klasa: 018-07/12-01/02
Urbroj: 71-05-03/1-12-2
Zagreb, 19. studenoga 2012.

Predsjednik
Republike Hrvatske
Ivo Josipović, v. r.

Odluka, NN 129/2012-2752
## Odluka o postavljanju Franza Wohlfahrta za počasnog konzula Republike Hrvatske u Republici Austriji, sa sjedištem u St. Pöltenu

### NN 129/2012 (23.11.2012.), Odluka o postavljanju Franza Wohlfahrta za počasnog konzula Republike Hrvatske u Republici Austriji, sa sjedištem u St. Pöltenu

PREDSJEDNIK REPUBLIKE HRVATSKE

2753

Na temelju odredbe članka 99. stavka 3. Ustava Republike Hrvatske (»Narodne novine«, broj 85/10 – pročišćeni tekst), članka 24. Zakona o vanjskim poslovima (»Narodne novine« broj 48/96) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U REPUBLICI AUSTRIJI, SA SJEDIŠTEM U ST. PÖLTENU

FRANZ WOHLFAHRT postavlja se za počasnog konzula Republike Hrvatske u Republici Austriji, sa sjedištem u St. Pöltenu i konzularnim ovlastima nad konzularnim područjem koje obuhvaća područje Donje Austrije.

Ova Odluka stupa na snagu danom donošenja.

Klasa: 018-07/12-05/03

Urbroj: 71-05-03/1-12-2

Zagreb, 19. studenoga 2012.

Predsjednik

Republike Hrvatske

Ivo Josipović, v. r.

Odluka, NN 129/2012-2753
## Rješenje o imenovanju glavnog tajnika Ministarstva zdravlja

### NN 129/2012 (23.11.2012.), Rješenje o imenovanju glavnog tajnika Ministarstva zdravlja

129 23.11.2012 Rješenje o imenovanju glavnog tajnika Ministarstva zdravlja

VLADA REPUBLIKE HRVATSKE

2754

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012 i 49/2012 – pročišćeni tekst), Vlada Republike Hrvatske je na sjednici održanoj 8. studenoga 2012. godine donijela

RJEŠENJE

O IMENOVANJU GLAVNOG TAJNIKA MINISTARSTVA ZDRAVLJA

Imenuje se VELIBOR DRAKULIĆ, dr. med., glavnim tajnikom Ministarstva zdravlja, na razdoblje od četiri godine.

Klasa: 080-02/12-01/577

Urbroj: 5030115/1-12-02

Zagreb, 8. studenoga 2012.

Predsjednik
Zoran Milanović, v. r.

Rješenje, NN 129/2012-2754
## Rješenje o razrješenju predsjednika, zamjenika predsjednika, članova, zamjenika članova, tajnice i pomoćnica tajnice Vijeća za djecu

### NN 129/2012 (23.11.2012.), Rješenje o razrješenju predsjednika, zamjenika predsjednika, članova, zamjenika članova, tajnice i pomoćnica tajnice Vijeća za djecu

VLADA REPUBLIKE HRVATSKE

2755

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i točke II. stavka 3. Odluke o osnivanju Vijeća za djecu (»Narodne novine«, broj 98/2012), Vlada Republike Hrvatske je na sjednici održanoj 8. studenoga 2012. godine donijela

RJEŠENJE

O RAZRJEŠENJU PREDSJEDNIKA, ZAMJENIKA PREDSJEDNIKA, ČLANOVA, ZAMJENIKA ČLANOVA, TAJNICE I POMOĆNICA TAJNICE VIJEĆA ZA DJECU

1. Razrješuje se TOMISLAV IVIĆ dužnosti predsjednika Vijeća za djecu.

2. Razrješuje se mr. sc. STJEPAN ADANIĆ dužnosti zamjenika predsjednika Vijeća – za djecu.

3. Razrješuju se dužnosti članovi Vijeća za djecu:

– ZDENKO ŽUNIĆ

– mr. sc. VINI RAKIĆ

– DANICA KRAMARIĆ, dr. med.

– TATJANA KATKIĆ STANIĆ

– SREĆKO ŠESTAN

– dr. sc. DAVORKA MARTINJAK

– dr. sc. VESNA BATISTIĆ KOS

– GORDANA KOLIĆ LENUZZI

– VESNA DOVRANIĆ

– MARIJANA CIKOJA

– MIRTA KUHARIĆ

– LANA VELIMIROVIĆ VUKALOVIĆ

– prof. dr. sc. NINOSLAVA PEĆNIK

– doc. dr. sc. VALENTINA KRANŽELIĆ

– prof. dr. sc. GORDANA KERESTEŠ

– dr. sc. RENATA MILJEVIĆ RIĐIČKI

– VLADIMIR LULIĆ

– BLANKA ŠEGOVIĆ EL KHALIFA

– prof. dr. sc. AIDA SALIHAGIĆ KADIĆ

– GORANA HITREC.

4. Razrješuju se dužnosti zamjenici članova Vijeća za djecu:

– ZORAN ŽAGRIĆ

– MARA IVANKOVIĆ

– SANJA PREDAVEC, dr. med.

– BLANKA ŽIC GRGAT

– ANKICA JANKOVIĆ

– RENATA ODELJAN

– ROMANA KUZMANIĆ OLUIĆ

– DANIJELA ŽAGAR

– MIRJANA VATAVUK

– VESNA HULJAK NOVOTNY

– LIDIJA SCHAUPERL

– INES LOKNAR MIJATOVIĆ

– prof. dr. sc. BRANKA SLADOVIĆ FRANZ

– mr. sc. MARTINA FERIĆ ŠLEHAN

– prof. dr. sc. GORDANA KUTEROVAC JAGODIĆ

– dr. sc. VLADIMIRA VELIČKI

– ZLATNA BELAVIĆ

– mr. sc. ŽIVANA MIHARIJA

– dr. sc. EMIL PARAVINA

– prof. dr. sc. GORDANA BULJAN FLANDER.

5. Razrješuje se JASMINKA BRSTILO dužnosti tajnice Vijeća za djecu.

6. Razrješuju se dužnosti pomoćnice tajnice Vijeća za djecu:

– PETRA STUPAR

– MAJA GROZDANIĆ.

Klasa: 080-02/12-02/602

Urbroj: 5030115/1-12-02

Zagreb, 8. studenoga 2012.

Predsjednik

Zoran Milanović, v. r.

Rješenje, NN 129/2012-2755
## Rješenje o razrješenju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

### NN 129/2012 (23.11.2012.), Rješenje o razrješenju predsjednika, članova i tajnice Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

2757

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (»Narodne novine«, br. 140/2005 i 75/2009), Vlada Republike Hrvatske je na sjednici održanoj 8. studenoga 2012. godine donijela

RJEŠENJE

O RAZRJEŠENJU PREDSJEDNIKA, ČLANOVA I TAJNICE KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Razrješuje se STANKO GRČIĆ dužnosti predsjednika Komisije za provedbu postupaka javnih natječaja za davanje državnih lovišta u zakup.

2. Razrješuju se dužnosti članovi Komisije za provedbu postupaka javnih natječaja za davanje državnih lovišta u zakup:

– SILVIA CIKOŠ

– DAVOR ZEC

– DARKO VULETIĆ

– dr. sc. LOVRE BUČAN.

3. Razrješuje se NATALIJA FUNDURULIĆ dužnosti tajnice Komisije za provedbu postupaka javnih natječaja za davanje državnih lovišta u zakup.

Klasa: 080-02/12-02/603

Urbroj: 5030115/1-12-02

Zagreb, 8. studenoga 2012.

Predsjednik

Zoran Milanović, v. r.

Rješenje, NN 129/2012-2757
## Rješenje o imenovanju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

### NN 129/2012 (23.11.2012.), Rješenje o imenovanju predsjednika, članova i tajnika Komisije za provedbu postupaka javnih natječaja za davanje državnih lovišta u zakup

VLADA REPUBLIKE HRVATSKE

2758

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 38. stavka 2. Zakona o lovstvu (»Narodne novine«, br. 140/2005 i 75/2009), Vlada Republike Hrvatske je na sjednici održanoj 8. studenoga 2012. godine donijela

RJEŠENJE

O IMENOVANJU PREDSJEDNIKA, ČLANOVA I TAJNIKA KOMISIJE ZA PROVEDBU POSTUPAKA JAVNIH NATJEČAJA ZA DAVANJE DRŽAVNIH LOVIŠTA U ZAKUP

1. Imenuje se mr. sc. GORAN VIDEC predsjednikom Komisije za provedbu postupaka javnih natječaja za davanje državnih lovišta u zakup.

2. Za članove Komisije za provedbu postupaka javnih natječaja za davanje državnih lovišta u zakup, imenuju se:

– prof. dr. sc. MARIJAN GRUBEŠIĆ

– IVAN IŠTOK

– doc. dr. sc. NIKICA ŠPREM

– ZDRAVKA MILETIĆ.

3. Imenuje se TOMISLAV ŽUGLIĆ tajnikom Komisije za provedbu postupaka javnih natječaja za davanje državnih lovišta u zakup.

Klasa: 080-02/12-01/579

Urbroj: 5030115/1-12-02

Zagreb, 8. studenoga 2012.

Predsjednik

Zoran Milanović, v. r.

Rješenje, NN 129/2012-2758
## Pravilnik o uvjetima za ispunjavanje kriterija za određivanje velikih poreznih obveznika za koje je nadležan Ured za velike porezne obveznike

### NN 129/2012 (23.11.2012.), Pravilnik o uvjetima za ispunjavanje kriterija za određivanje velikih poreznih obveznika za koje je nadležan Ured za velike porezne obveznike

129 23.11.2012 Pravilnik o uvjetima za ispunjavanje kriterija za određivanje velikih poreznih obveznika za koje je nadležan Ured za velike porezne obveznike

MINISTARSTVO FINANCIJA

2759

Na temelju članka 36. a Zakona o Poreznoj upravi (»Narodne novine« broj 25/12 i 112/12) donosim

PRAVILNIK

O UVJETIMA ZA ISPUNJAVANJE KRITERIJA ZA ODREĐIVANJE VELIKIH POREZNIH OBVEZNIKA ZA KOJE JE NADLEŽAN URED ZA VELIKE POREZNE OBVEZNIKE

Članak 1.

Ovom Pravilnikom utvrđuju se uvjeti za ispunjavanje kriterija za određivanje velikih poreznih obveznika za koje je nadležan Ured za velike porezne obveznike.

Članak 2.

Kriteriji za određivanje velikih poreznih obveznika koji su u nadležnosti Ureda za velike porezne obveznike jesu:

1. visina ostvarenog prihoda

2. djelatnost

3. veliki projekti koji na sebe vežu veći broj poreznih obveznika.

Članak 3.

Porezni obveznik smatrat će se velikim poreznim obveznikom za kojeg je nadležan Ured za velike porezne obveznike ispunjenjem jednog od uvjeta:

1. ostvaren prihod veći od 150.000.000,00 kuna

2. djelatnost:

– osiguranja, leasinga i telekomunikacija s ostvarenim prihodom većim od 15.000.000,00 kuna

– banaka, bez obzira na visinu ostvarenog prihoda

3. veliki projekti kod kojih je očekivana visina prihoda veća od 150.000.000,00 kuna i koji na sebe vežu veći broj poreznih obveznika

Članak 4.

Nadležni područni ured Porezne uprave utvrđuje ispunjenje uvjeta iz čl. 3. st. 1. toč. 1. i toč. 2. al. 1. ovog Pravilnika na temelju godišnje prijave poreza na dobit.

Nadležni područni ured Porezne uprave utvrđuje ispunjenje uvjeta iz čl. 3. st. 1. toč. 2. al. 2. ovog Pravilnika na temelju upisa poslovne djelatnosti u registar poreznih obveznika.

Porezni obveznici sami izvješćuju nadležni područni ured Porezne uprave o ispunjenju uvjeta iz čl. 3. st. 1. toč. 3. ovog Pravilnika.

Porezni obveznici nastali statusnim promjenama koji bi očekivanom visinom prihoda ispunili uvjet iz čl. 3. st. 1. toč. 1. ovog Pravilnika o istome sami izvješćuju nadležni područni ured Porezne uprave.

Članak 5.

Nadležni područni ured Porezne uprave dužan je u roku od 30 dana od dana nastanka okolnosti ispunjenja uvjeta za određivanje velikih poreznih obveznika o tome izvijestiti Ured za velike porezne obveznike i poreznog obveznika.

Ured za velike porezne obveznike dužan je u roku od 30 dana o prestanku ispunjenja uvjeta za određivanje velikih poreznih obveznika o istome izvijestiti nadležni područni ured Porezne uprave i poreznog obveznika.

Članak 6.

Ovaj Pravilnik stupa na snagu danom objave u »Narodnim novinama«.

Klasa: 011-01/12-01/443

Urbroj: 513-07-21-10/1

Zagreb, 13. studenoga 2012.

Ministar financija
Slavko Linić, v. r.

Pravilnik, NN 129/2012-2759
## Pravilnik o izmjeni Pravilnika o specijalističkom usavršavanju doktora medicine iz obiteljske medicine

### NN 129/2012 (23.11.2012.), Pravilnik o izmjeni Pravilnika o specijalističkom usavršavanju doktora medicine iz obiteljske medicine

129 23.11.2012 Pravilnik o izmjeni Pravilnika o specijalističkom usavršavanju doktora medicine iz obiteljske medicine

MINISTARSTVO ZDRAVLJA

2761

Na temelju članka 139. stavka 2. i članka 140. stavka 6. Zakona o zdravstvenoj zaštiti (»Narodne novine«, br. 150/08., 71/10., 139/10., 22/11., 84/11., 12/12., 35/12. i 70/12.) ministar zdravlja donosi

PRAVILNIK

O IZMJENI PRAVILNIKA O SPECIJALISTIČKOM USAVRŠAVANJU DOKTORA MEDICINE IZ OBITELJSKE MEDICINE

Članak 1.

U Pravilniku o specijalističkom usavršavanju doktora medicine iz obiteljske medicine (»Narodne novine« broj 129/11.) u članku 2. podstavak 6. mijenja se i glasi:

»Specijalizant jest doktor medicine s kojim je zasnovan radni odnos na neodređeno vrijeme u zdravstvenoj ustanovi čiji je osnivač Republika Hrvatska, županija ili grad te kojem je rješenjem ministra zdravlja (u daljnjem tekstu: ministar) dano odobrenje za specijalizaciju. Radni odnos specijalizant može zasnovati i u drugoj zdravstvenoj ustanovi, trgovačkom društvu koje obavlja zdravstvenu djelatnost ili kod zdravstvenog radnika privatne prakse. Specijalizant jest i doktor medicine koji obavlja privatnu praksu te doktor medicine kojem je na temelju prijedloga tijela, odnosno osoba iz članka 8. ovoga Pravilnika izdano rješenje ministra o odobrenju specijalizacije.«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/12-02/166

Urbroj: 534-10-1-2-1/3-12-01

Zagreb, 15. studenoga 2012.

Ministar
prof. dr. sc. Rajko Ostojić, dr. med., v. r.

Pravilnik, NN 129/2012-2761
## Pravilnik o dopuni Pravilnika o pravima, uvjetima i načinu korištenja zdravstvene zaštite u inozemstvu

### NN 129/2012 (23.11.2012.), Pravilnik o dopuni Pravilnika o pravima, uvjetima i načinu korištenja zdravstvene zaštite u inozemstvu

129 23.11.2012 Pravilnik o dopuni Pravilnika o pravima, uvjetima i načinu korištenja zdravstvene zaštite u inozemstvu

HRVATSKI ZAVOD ZA ZDRAVSTVENO OSIGURANJE

2762

Na osnovi članka 20. stavka 3. i članka 60. stavka 5. Zakona o obveznom zdravstvenom osiguranju (»Narodne novine« broj 150/08., 94/09., 153/09., 71/10., 139/10., 49/11., 22/12. i 57/12.) i članka 26. točke 9. i 16. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 18. sjednici održanoj 31. listopada 2012. godine, uz suglasnost ministra nadležnog za zdravstvo, donijelo je

PRAVILNIK

O DOPUNI PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu korištenja zdravstvene zaštite u inozemstvu (»Narodne novine« broj 50/09., 118/09., 4/10., 13/10. 14/10. 1/11., 16/11., 31/11., 93/11., 145/11., 41/12. i 76/12.) u članku 22. iza stavka 7. dodaje se novi stavak 8. koji glasi:

»Iznimno od stavaka 3., 4., 5. i 6. ovoga članka, liječničko povjerenstvo Direkcije Zavoda ima pravo donijeti nalaz, mišljenje i ocjenu povodom zahtjeva osigurane osobe za upućivanje na liječenje u inozemstvo i bez obveze prethodnog pribavljanja mišljenja nadležnog referentnog centra, odnosno doktora specijalista – konzultanata i u slučajevima kada se radi o liječenju koje je odobreno rješenjem Zavoda, a provodi se u više navrata/ciklusa. Liječničko povjerenstvo, ima pravo radi donošenja nalaza, mišljenja i ocjene o upućivanju na liječenje u inozemstvo zatražiti od nadležnog predlagača takvog nastavnog liječenja evaluaciju provedene terapije, odnosno rezultate provedenog liječenja u inozemstvu.«

Dosadašnji stavak 8. postaje stavak 9.

U dosadašnjem stavku 9. koji postaje stavak 10. brojka: »11.« zamjenjuje se brojkom: »12.«.

Dosadašnji stavci 10. i 11. postaju stavci 11. i 12.

U dosadašnjem stavku 12. koji postaje stavak 13. brojka: »11.« zamjenjuje se brojkom: »12.«.

Dosadašnji stavak 13. postaje stavak 14.

U dosadašnjem stavku 14. koji postaje stavak 15. brojka: »13.« zamjenjuje se brojkom: »14.«.

Dosadašnji stavak 15. postaje stavak 16.

U dosadašnjem stavku 16. koji postaje stavak 17. brojka: »11.« zamjenjuje se brojkom: »12.«.

Članak 2.

U članku 24. stavku 3. brojka: »11.« zamjenjuje se brojkom: »12.«.

Članak 3.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/12-01/214
Urbroj: 338-01-01-12-1
Zagreb, 31. listopada 2012.

Predsjednik
Upravnog vijeća Hrvatskog zavoda
za zdravstveno osiguranje
Marijan Cesarik, dr. med., v. r.

Pravilnik, NN 129/2012-2762
## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 129/2012 (23.11.2012.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2763

Na osnovi odredbi članka 68. Zakona o obveznom zdravstvenom osiguranju (»Narodne novine« broj 150/08., 94/09., 153/09. 71/10., 139/10., 49/11., 22/12. i 57/12.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.) Upravno vijeće Hrvatskog zavoda za zdravstveno osiguranje na 18. sjednici održanoj 31. listopada 2012. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 43/10., 71/10., 88/10., 124/10., 1/11., 6/11., 16/11., 31/11., 50/11., 61/11., 93/11., 126/11., 153/11., 38/12., 51/12., 76/12., 95/12. i 118/12.) tablica iz članka 22. stavka 2. mijenja se i glasi:

»

|  |  |  |  |
| --- | --- | --- | --- |
| Zdravstvena djelatnost | Minimalni broj osiguranih osoba | Standardni broj osiguranih osoba | Maksimalni broj osiguranih osoba |
| 1. Opća/obiteljska medicina | 1.275 | 1.700 | 2.125 |
| 2. Zdravstvena zaštita predškolske djece | 715 | 950 | 1.190 |
| 3. Zdravstvena zaštita žena | 3.000 | 6.000 | 9.000 |
| 4. Dentalna zdravstvena zaštita (polivalentna) | 1.650 | 2.200 | 2.750 |

.«

U stavku 8. broj: »49 000« zamjenjuje se brojem: »50 000«.

Članak 2.

U članku 24. stavak 4. mijenja se i glasi:

»U mjesečnom izvješću Zavoda o promjeni broja osiguranih osoba bit će iskazan po pojedinom izabranom doktoru i broj osiguranih osoba u djelatnosti opće/obiteljske medicine i zdravstvene zaštite žena koje mogu ostvarivati prava na naknadu plaće zbog bolovanja, kao i podatak o novčanom iznosu utrošenih sredstava za lijekove propisane na recept.«

Članak 3.

U članku 50. dodaje se novi stavak 5. koji glasi:

»U slučaju ugovaranja preventivnih programa sa Zavodom u skladu sa stavkom 3. ovog članka, posebnom Odlukom Upravnog vijeća utvrdit će se potreban obuhvat kako bi se ostvarila sredstva utvrđena za provođenje preventivnih programa.«

Članak 4.

Ova Odluka objavljuje se u »Narodnim novinama« i stupa na snagu 1. prosinca 2012. godine.

Klasa: 025-04/12-01/215

Urbroj: 338-01-01-12-1

Zagreb, 31. listopada 2012.

Predsjednik

Upravnog vijeća Hrvatskog zavoda

za zdravstveno osiguranje

mr. sc. Marijan Cesarik, dr. med., v. r.

Odluka, NN 129/2012-2763
## Ispravak Pravilnika o osposobljavanju kandidata za vozače

### NN 129/2012 (23.11.2012.), Ispravak Pravilnika o osposobljavanju kandidata za vozače

MINISTARSTVO UNUTARNJIH POSLOVA

2766

Nakon izvršene usporedbe s izvornim tekstom utvrđena je pogreška u Pravilniku o osposobljavanju kandidata za vozače koji je objavljen u »Narodnim novinama«, broj 124/2012. od 14. studenoga 2012. godine, te se daje

ISPRAVAK

PRAVILNIKA O OSPOSOBLJAVANJU KANDIDATA ZA VOZAČE

U Pravilniku o osposobljavanju kandidata za vozače (»Narodne novine«, broj 124/2012.) u Privitku 1. točki I. podtočki 1. tabelarni prikaz Pregleda minimalnog broja nastavnih sati osposobljavanja kandidata za vozače vozila ispravno glasi:

![](dodatni/423710.jpg)
![](dodatni/423711.jpg)

Broj: 511-01-152-66867/9-2011.

Zagreb, 19. studenoga 2012.

Ministar

Ranko Ostojić, v. r.

129 23.11.2012 Ispravak Pravilnika o osposobljavanju kandidata za vozače

129 23.11.2012 Ispravak Pravilnika o osposobljavanju kandidata za vozače

129 23.11.2012 Ispravak Pravilnika o osposobljavanju kandidata za vozače

Ostalo, NN 129/2012-2766
## Zakon o izmjeni Zakona o policiji

### NN 130/2012 (28.11.2012.), Zakon o izmjeni Zakona o policiji

HRVATSKI SABOR

2767

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POLICIJI

Proglašavam Zakon o izmjeni Zakona o policiji, koji je Hrvatski sabor donio na sjednici 16. studenoga 2012. godine.

Klasa: 011-01/12-01/139

Urbroj: 71-05-03/1-12-2

Zagreb, 21. studenoga 2012.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O POLICIJI

Članak 1.

U Zakonu o policiji (»Narodne novine«, br. 34/11.) u članku 128. riječi: »1. siječnja 2013.« zamjenjuju se riječima: »1. siječnja 2015.«.

Članak 2.

Ovaj Zakon stupa na snagu osmoga dana od dana objave u »Narodnim novinama«.

Klasa: 200-01/12-01/03

Zagreb, 16. studenoga 2012.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 130/2012-2767
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Uredba o izmjeni Uredbi o Uredu za suzbijanje zlouporabe droge

### NN 130/2012 (28.11.2012.), Uredba o izmjeni Uredbi o Uredu za suzbijanje zlouporabe droge

VLADA REPUBLIKE HRVATSKE

2769

Na temelju članka 7. Zakona o suzbijanju zlouporabe droga (»Narodne novine«, br. 107/2001, 87/2002, 163/2003, 141/2004, 40/2007, 149/2009 i 84/2011), članka 27. stavka 3. Zakona o Vladi Republike Hrvatske (»Narodne novine«, broj 150/2011) i članka 63. stavka 2. Zakona o sustavu državne uprave (»Narodne novine«, broj 150/2011), Vlada Republike Hrvatske je na sjednici održanoj 21. studenoga 2012. godine donijela

UREDBU

O IZMJENI UREDBE O UREDU ZA SUZBIJANJE ZLOUPORABE DROGA

Članak 1.

U Uredbi o Uredu za suzbijanje zlouporabe droga (»Narodne novine«, broj 36/2012), u članku 3. stavak 4. mijenja se i glasi:

»Predsjednika i članove Stručnog savjeta imenuje ravnatelj Ureda.«.

Članak 2.

Ravnatelj Ureda imenovat će predsjednika i članove Stručnog savjeta u roku 30 dana od dana stupanja na snagu ove Uredbe.

Danom imenovanja predsjednika i članova Stručnog savjeta prestaje mandat dosadašnjem predsjedniku i članovima Stručnog savjeta.

Članak 3.

Ova Uredba stupa na snagu danom objave u »Narodnim novinama«.

Klasa: 023-03/12-01/63

Urbroj: 50301-04/12-12-4

Zagreb, 21. studenoga 2012.

Predsjednik

Zoran Milanović, v. r.

Uredba, NN 130/2012-2769
## Odluka o preferencijalnoj carinskoj kvoti pri uvozu određenog poljoprivrednog proizvoda

### NN 130/2012 (28.11.2012.), Odluka o preferencijalnoj carinskoj kvoti pri uvozu određenog poljoprivrednog proizvoda

VLADA REPUBLIKE HRVATSKE

2770

Na temelju članka 4. Zakona o carinskoj tarifi (»Narodne novine«, br. 61/2000, 117/2000, 119/2000 i 146/2008) i članka 31. stavka 2. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 21. studenoga 2012. godine donijela

ODLUKU

O PREFERENCIJALNOJ CARINSKOJ KVOTI PRI UVOZU ODREĐENOG POLJOPRIVREDNOG PROIZVODA

I.

Utvrđuje se preferencijalna carinska kvota pri uvozu sljedećeg poljoprivrednog proizvoda na način kako slijedi:

| Tarifna oznaka | Naziv proizvoda | Preferencijalna carinska kvota (tona) | Preferencijalna stopa carine unutar kvote |
| --- | --- | --- | --- |
| 0203 | Svinjsko meso, svježe, rashlađeno ili smrznuto: |  |  |
|  | – svježe ili rashlađeno: |  |  |
| 0203 12 | – – šunke, plećke i komadi od njih, s kostima: |  |  |
|  | – – – od domaćih svinja: |  |  |
| 0203 12 11 | – – – – šunke i komadi od njih | 2.500 | 0% |

II.

Preferencijalna carinska kvota za proizvod iz točke I. ove Odluke, primjenjuje se pri uvozu iz zemalja članica Europske unije.

III.

Stope carine koje se primjenjuju na uvoz količina izvan kvote utvrđene točkom I. ove Odluke su osnovne stope carine ili snižene stope carine pri uvozu roba podrijetlom iz zemalja s kojima je Republika Hrvatska sklopila ugovor o povlaštenom trgovinskom režimu propisane u Uredbi o Carinskoj tarifi za 2012. godinu (»Narodne novine«, br. 143/2011, 5/2012, 21/2012 i 87/2012).

IV.

Carinsku kvotu koja je predmet ove Odluke raspodjeljivat će međuresorno Povjerenstvo za raspodjelu carinskih kvota imenovano na temelju Pravilnika o raspodjeli carinskih kvota za poljoprivredne i prehrambene proizvode (»Narodne novine«, br. 121/2010 i 145/2011), a polazeći od kriterija utvrđenih predmetnim Pravilnikom.

V.

Zadužuje se Ministarstvo poljoprivrede za provedbu ove Odluke putem javnog natječaja koji će biti objavljen u »Narodnim novinama«.

VI.

Ova Odluka primjenjuje se do 31. ožujka 2013. godine.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 413-01/12-01/12

Urbroj: 50301-25/25-12-5

Zagreb, 21. studenoga 2012.

Predsjednik

Zoran Milanović, v. r.

Odluka, NN 130/2012-2770
## Odluka o određivanju ranjivih područja u Republici Hrvatskoj

### NN 130/2012 (28.11.2012.), Odluka o određivanju ranjivih područja u Republici Hrvatskoj

VLADA REPUBLIKE HRVATSKE

2771

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011) i članka 50. stavka 2. Zakona o vodama (»Narodne novine«, br. 153/2009 i 130/2011), Vlada Republike Hrvatske je na sjednici održanoj 21. studenoga 2012. godine donijela

ODLUKU

O ODREĐIVANJU RANJIVIH PODRUČJA U REPUBLICI HRVATSKOJ

I.

Ovom Odlukom se određuju ranjiva područja u Republici Hrvatskoj, na vodnom području rijeke Dunav i jadranskom vodnom području, na kojima je potrebno provesti pojačane mjere zaštite voda od onečišćenja nitratima poljoprivrednog podrijetla.

II.

Ovom Odlukom se utvrđuje okvir za provedbu pravnog akta Europske unije – Direktive Vijeća 91/676/EEZ od 12. prosinca 1991. o zaštiti voda od onečišćenja koje uzrokuju nitrati poljoprivrednog podrijetla (SL. L 375, 31.12.1991.).

III.

Ranjiva područja određena su sukladno kriterijima utvrđenim člankom 55. Uredbe o standardu kakvoće voda (»Narodne novine«, broj 89/2010) i na temelju provedenog monitoringa voda.

Ranjiva područja iz stavka 1. ove točke prikazana su u kartografskom prikazu sadržanom u Prilogu 1. ove Odluke i u popisu općina sadržanom u Prilogu 2. ove Odluke, koja su unutar ranjivih područja.

IV.

Monitoring koncentracije nitrata poljoprivrednog podrijetla provodi se u površinskim i podzemnim vodama u ranjivim područjima određenim sukladno točki III. ove Odluke.

V.

Kartografski prikaz ranjivih područja u Republici Hrvatskoj, na vodnom području rijeke Dunav i jadranskom vodnom području, u mjerilu 1:25.000 čuva se u izvornom obliku u Hrvatskim vodama, a dostavlja se bez naknade na zahtjev tijela državne uprave, tijela jedinica lokalne i područne (regionalne) samouprave i pravnih osoba koje imaju javne ovlasti.

VI.

Prilozi 1. i 2. sastavni su dio ove Odluke.

VII.

Ova Odluka stupa na snagu osmoga dana od dana objave u »Narodnim novinama«.

Klasa: 325-01/12-01/08

Urbroj: 50301-25/25-12-3

Zagreb, 21. studenoga 2012.

Predsjednik

Zoran Milanović, v. r.

PRILOG 1.

Kartografski prikaz ranjivih područja u Republici Hrvatskoj

![](dodatni/423724.jpg)

PRILOG 2.

Popis općina unutar ranjivih područja u Republici Hrvatskoj

![](dodatni/423725.jpg)
![](dodatni/423726.jpg)

130 28.11.2012 Odluka o određivanju ranjivih područja u Republici Hrvatskoj

130 28.11.2012 Odluka o određivanju ranjivih područja u Republici Hrvatskoj

130 28.11.2012 Odluka o određivanju ranjivih područja u Republici Hrvatskoj

Odluka, NN 130/2012-2771
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Rješenje o razrješenju predsjednice i dijela članova Upravnog vijeća Energetskog instituta Hrvoje Požar

### NN 130/2012 (28.11.2012.), Rješenje o razrješenju predsjednice i dijela članova Upravnog vijeća Energetskog instituta Hrvoje Požar

VLADA REPUBLIKE HRVATSKE

2773

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/2003 i 110/2011), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNICE I DIJELA ČLANOVA UPRAVNOG VIJEĆA ENERGETSKOG INSTITUTA HRVOJE POŽAR

1. Razrješuje se NATAŠA VUJEC dužnosti predsjednice Upravnog vijeća Energetskog instituta Hrvoje Požar.

2. Razrješuju se dužnosti članovi Upravnog vijeća Energetskog instituta Hrvoje Požar:

– dr. sc. HRVOJE MEŠTRIĆ

– PERO MUNIVRANA.

Klasa: 080-02/12-02/607

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2773
## Rješenje o imenovanju predsjednika i dijela članova Upravnog vijeća Energetskog instituta Hrvoje Požar

### NN 130/2012 (28.11.2012.), Rješenje o imenovanju predsjednika i dijela članova Upravnog vijeća Energetskog instituta Hrvoje Požar

VLADA REPUBLIKE HRVATSKE

2774

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 5. stavka 1. Uredbe o preoblikovanju Energetskog instituta Hrvoje Požar u ustanovu (»Narodne novine«, br. 52/2003 i 110/2011), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNIKA I DIJELA ČLANOVA UPRAVNOG VIJEĆA ENERGETSKOG INSTITUTA HRVOJE POŽAR

1. Imenuje se VEDRAN KRUŽIĆ predsjednikom Upravnog vijeća Energetskog instituta Hrvoje Požar.

2. Za članove Upravnog vijeća Energetskog instituta Hrvoje Požar, imenuju se:

– NATAŠA MIHAJLOVIĆ

– dr. sc. HUBERT BAŠIĆ.

Klasa: 080-02/12-01/583

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2774
## Rješenje o razrješenju predsjednika i članova Upravnog vijeća Hrvatskog zavoda za toksikologiju i antidoping

### NN 130/2012 (28.11.2012.), Rješenje o razrješenju predsjednika i članova Upravnog vijeća Hrvatskog zavoda za toksikologiju i antidoping

VLADA REPUBLIKE HRVATSKE

2775

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKOG ZAVODA ZA TOKSIKOLOGIJU I ANTIDOPING

1. Razrješuje se prof. dr. sc. ŽELJKO ROMIĆ dužnosti predsjednika Upravnog vijeća Hrvatskog zavoda za toksikologiju i antidoping.

2. Razrješuju se dužnosti članovi Upravnog vijeća Hrvatskog zavoda za toksikologiju i antidoping:

– doc. dr. sc. MARIJAN KLARICA

– prof. dr. sc. MIROSLAVA KATIČIĆ.

Klasa: 080-02/12-02/610

Urbroj: 5030115/1-12-02

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2775
## Rješenje o imenovanju predsjednice i članova Upravnog vijeća Hrvatskog zavoda za toksikologiju i antidoping

### NN 130/2012 (28.11.2012.), Rješenje o imenovanju predsjednice i članova Upravnog vijeća Hrvatskog zavoda za toksikologiju i antidoping

VLADA REPUBLIKE HRVATSKE

2776

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 57. stavka 4. Zakona o zdravstvenoj zaštiti (»Narodne novine«, br. 150/2008, 71/2010, 139/2010, 22/2011, 84/2011, 12/2012, 35/2012 i 70/2012), Vlada Republike Hrvatske je na sjednici održanoj 15. studenoga 2012. godine donijela

RJEŠENJE

O IMENOVANJU PREDSJEDNICE I ČLANOVA UPRAVNOG VIJEĆA HRVATSKOG ZAVODA ZA TOKSIKOLOGIJU I ANTIDOPING

1. Imenuje se doc. dr. sc. DUNJA ROGIĆ predsjednicom Upravnog vijeća Hrvatskog zavoda za toksikologiju i antidoping.

2. Za članove Upravnog vijeća Hrvatskog zavoda za toksikologiju i antidoping, imenuju se:

– VLADO ZENKO

– MAJA LUGARIĆ.

Klasa: 080-02/12-01/586

Urbroj: 5030115/1-12-03

Zagreb, 15. studenoga 2012.

Predsjednik

Zoran Milanović, v. r.

Rješenje, NN 130/2012-2776